cyanic-selkie/wikianc huggingface dataset:
திருக்குறட் சொல்லடைவு (நூல்)
ஆசிரியரின் முன்னுரை தரும் விளக்கக் குறிப்புகள்
3. 'எல்லாப் பொருளும் இதன் பாலுள; இதன்கணில்லாத எப்பொருளும் இல்லையால்' எனக் குறிப்பிடக் கூடிய பல் பொருட் பயில்வில் (University) திருவள்ளுவருக்கு அடுத்தபடியாகவே விளங்குகின்ற செகப்பிரியர் (Shakespeare) எனும் ஆங்கில நாடகக் கவியின் நூலை விளக்கப் பல்வேறு தொகுப்பு நூல்கள் பல்கோடிக் கணக்கில் வெளிவந்து கொண்டிருக்க, அளவில் மிகச்சிறிய ஆனால் கருத்தில் மிகப் பெரிய திருக்குறளுக்கு இத்தகைய வேலைப்பாடு இல்லாதிருந்தது வருந்தத்தக்கதாகும். இந்நூலும் இதனின்றெழுந்த இதன் பிற்பகுதியாய் விரைவில் வெளிவர இருக்கின்ற, திருக்குறட் பொருளடைவும் அவற்றின் பொருள் வளங்களை யெல்லாம் பொதியப் பெற்று இன்னும் சில வகையில் மேம்பட்டும் விளங்குவதைக் காணலாம். 'மிக்க எளிமையான வேலைப்பாடுகளும் செல்வமிக்க பயனை அளிக்கவல்லன' (Most poor matters point to great ends - Shakespeare) எனின் இப்பெருந் தொகுப்பு நூல், தக்க தமிழறிஞர் கையில், இன்னும் மேலான ஆராய்ச்சிகளுக்கு அடி கோலுவது திண்ணமாகும்.
4. இந்நூலைப் பயன்படுத்துங்கால் வேண்டிய திருக்குறளையும் பார்த்துக் கொள்வதற்கு இசைவாகத் திருக்குறள் மூலம், ஒவ்வொரு குறளின் வரிசை எண்ணுடன், இரண்டாவது பகுதியாகச் சேர்க்கப்பட்டுள்ளது. தேவையான திருக்குறளைத் தேடியெடுக்கத் திருக்குறள் முதற் குறிப்படைவும் இதில் இணைக்கப்பட்டுள்ளது. 'ஆயிரம் பாட்டிற்கு அடி தெரியும், நூறுபாட்டிற்கு நுனி தெரியும்' என்பதற்கு ஏற்பக் குறிப்பிட விரும்புங் குறளின் முற்பகுதி (அடி) மறந்து, பிற்பகுதி (நுனி) நினைவிற்கு வந்து, அக்குறளைத் தேட இயலாது இடர்ப்படும் பொழுது எளிதில் எடுக்கத் திருக்குறட் கடைச்சொல் அடைவு ஒன்றும் அக்கடைச் சொற்களின் முன் சொற்களுடன் ஏற்ற முறையில் இணைக்கப்பட்டுள்ளது. குறள்போன்ற மனப்பாடஞ் செய்து அடிக்கடி மேற்கோள் காட்டத்தக்க நூலிற்கு இத்தகைய தேவை யாவர்க்கும் பெரிதென்பதையும் இதைப்போல் ஏனைய நூல்களுக்கும் இயற்ற இது ஓர் நல்வழிகாட்டியாகும் என்பதையுங் காணலாம். ஒவ்வொரு குறளின் கடைச் சொல்லிலும் ஊன்றி வைக்கப்பட்டுள்ள அழுத்தம் (emphasis) வியக்கத் தக்கதாயிருப்பதைக் கண்டு களிக்கவும் இக்கடைச் சொல்லடைவு பயன்படுவதாகும். இன்னும் இந்நூலைப் பயன்படுத்துவதற்கு உதவக் கூடிய சில குறிப்புகளைக் கீழே காணலாம்.
5. இந்நூலை இயற்றப் பேருதவி புரிந்தவர் தஞ்சைக் குத்தாலம், உயர் பள்ளிச் சமக்கிருத ஆசிரியர், வித்துவான் அரங்க.பொன்னுச்சாமி பிள்ளை ஆவர். அவர் உழைப்பின்றி இந்நூல் இத்துணை முழுமையுற்றிராதென்பது திண்ணம். அவருக்கு என்றுங்குன்றா நன்றி செலுத்தக் கடமைப்பட்டுள்ளோம். இயன்ற இலக்கணத் திருத்தங்களைத் தெரிவித்தருளிய கரந்தைக் கவியரசு அரங்க வேங்கடாசலம் பிள்ளை, அண்ணாமலைப் பல்கலைக்கழகத் தமிழ் விரிவுரையாளர், வித்துவான் பூவராகம் பிள்ளை, யாழ்ப்பாணத்து இலக்கணத் தம்பிரான் என்னும் பெயர் பெற்ற, காலஞ் சென்ற முத்துக்குமரசாமித் தம்பிரான் சுவாமிகள் இவர்களுக்கு எம் நன்றி உரித்தானதாகும். - தமிழடியார்க்குமடியன், சாமி. வேலாயுதம் பிள்ளை (பக்கங்கள்: vi-ix)."
குறிப்பு
பகுப்பு:திருக்குறள் பகுப்பு:2002 தமிழ் நூல்கள் பகுப்பு:தென்னிந்திய தமிழ்ச் சங்க நூல்கள் பகுப்பு:சைவசித்தாந்த நூற்பதிப்புக் கழக நூல்கள்
மலேசியத் தமிழ்ச்சமயப் பேரவை
மலேசியத் தமிழ்ச்சமய பேரவை என்பது மலேசியாவில் தமிழ் சமய அமைப்புக்கான பொதுவான தளத்தை அமைப்பதற்கான ஒரு முயற்சியாகும். 2018 ஆம் ஆண்டு ஆகத்து மாதம் 4 ஆம் தேதியன்று உலக தமிழர் பதுகப்பு செயலகம் நகர்வில், விஸ்மா துன் சம்பந்தன், கோலாலம்பூரில் இவ்வமைப்பு தொடங்கப்பட்டது. இந்த கூட்டத்தில் இருண்டு முக்கிய தீர்மானங்களாக; தமிழ் சமயமே, தமிழரின் சமய அடையாளமாகும், தமிழ்ச் சமய பேரவை அமைத்து சமய நடவடிக்கைகளை முன்னெடுத்தல் எனும் மேலும் பத்து பரிந்துரைகள் முன்மொழியப்பட்டு ஏற்கப்பட்டது.
15 09 2019, மலேசியா தமிழ்ச் சமய பேரவை நகர்வில் முதலாம் தமிழ்ச் சமய மாநாடு 2019 நடந்தேறியது. நாடு முழுவதிலுமிருந்து திரு முருகன் பத்துமலை திரு கோயில்  மண்டபத்திற்கு சுமார் 1000 பெர், திரண்டு இக்கூட்டத்தில் கலந்து கொண்டண. இம் மாநாடுன் கருப்பொருளாக தமிழ் சமய மீள்ச்சியே தமிழர் இனத்தின் எழுசியே என்ற முழக்கத்துடன் இனிதே நகர்ந்தது. தமிழ் வாழ்வியல் இயக்கம் மற்றும் வள்ளலார் அன்பு நினலயம், கோவை பேரூராதீனத்தின் திருப்பெருந்திரு சாந்தலிங்க மருதாசல அடிகளார், தொல்காப்பிய செம்மல்  தமிழ்திரு இர. திருச்செல்வனார் ஐயா(தமிழியல் ஆய்வுக் களம்  மலேசியா), மற்றும் மலேசிய சைவ நற்பணிக் கழக தலைவர் திருமுறைச் செம்மல் முனைவர் நா தர்மலிங்கம் ஐயா, ஆகியோரின் ஆதரவால் பேரவை நடைபெற்றன.
காலம் (இலக்கணம்)
கால விளக்கம்
இலக்கணத்தில் காலம் என்பது, ஒரு செயல் எப்பொழுது நடைபெறுகிறது என்பதைக் காட்டும் இலக்கணக் கூறு ஆகும். ஒரு செயல் பேசப்படும் நேரத்துக்கு முன்னரா, அதே நேரத்திலா அல்லது பின்னரா என்பதைக் குறித்துக் காட்டுவதே காலம். தமிழ் இலக்கணத்தில் காலம், இறந்தகாலம், நிகழ்காலம், எதிர்காலம் என மூன்று வகைப்படும். பேசும் நேரத்துக்கு முன்னர் நிகழ்ந்தவற்றைக் குறிப்பது இறந்தகாலம், அந்நேரத்தில் நடந்துகொண்டு இருப்பவற்றைக் குறிப்பது நிகழ்காலம், பின்னர் நிகழ இருப்பவற்றைக் குறிப்பது எதிர்காலம். தமிழில் வினை சார்ந்த சொற்கள் காலங்காட்டும் இடைநிலைகளை ஏற்றுக் காலத்தைக் காட்டுகின்றன. காலத்தைக் காட்டும் இடைச்சொற்களைத் தொல்காப்பியர் காலக்கிளவி எனக் குறிப்பிடுகிறார். காலத்தைக் காட்டும் சொற்களாகிய காலை, இரண்டு-மணி, நேற்று போன்ற சொற்களைக் காலப்பெயர் என்பர்.
தமிழ் இலக்கண நூல்கள் தரும் விளக்கம்
தமிழ்மொழியில் காலம் காட்டும் பாங்கு இரு வகையில் அமையும். வெளிப்படையாகக் காலம் காட்டுதல் ஒருவகை. குறிப்பால் காலம் காட்டுதல் மற்றொரு வகை.
காலங்காட்டும் இடைநிலைகள்
தமிழில் காலம் காட்டுவதற்காகச் சொற்களில் பல்வேறு இடைநிலைகள் பயன்படுகின்றன. எடுத்துக்காட்டாக, செய்தான், செய்கின்றான், செய்வான் ஆகிய சொற்களில், செய் என்னும் வினையடியுடன் "த்", "கின்று", "வ்" ஆகிய இடைநிலைகள் சேர்ந்து முறையே இறந்தகாலம், நிகழ்காலம், எதிர்காலம் என்பவற்றைக் காட்டுகின்றன.
வினைத்தொகை
மூன்று காலத்தையும் காட்டும் தொகைச்சொல்லை தமிழில் வினைத்தொகை என்பர். இதனைத் தொல்காப்பியம் காலம் கரந்த பெயரெச்சம் எனக் குறிப்பிடுகிறது.
வினைமுற்றுக்களில் மட்டுமன்றி வினையாலணையும் பெயர், பெயரெச்சம், தொழிற்பெயர்கள், நிபந்தனை எச்சம், பெயரடை போன்றவற்றிலும் காலங்காட்டும் இடைநிலைகள் வருகின்றன.
அடிக்குறிப்பு
பகுப்பு:சொல்லிலக்கணம்
யானை பயிற்சி மையம், கோன்னி
யானை பயிற்சி மையம் (Elephant Training Center) கோன்னி ஆனக்கூடு என்றும் அழைக்கப்படும் இது கேரளாவின் கோன்னியில் அமைந்துள்ள யானைகளுக்கு நன்கு அறியப்பட்ட பயிற்சி மையமாகும். இது பத்தனம்திட்டா நகரத்திலிருந்து 11 கி.மீ தூரத்தில் உள்ளது.
ஆனக்கூடு (கூண்டு)
யானைகளை வளர்ப்பதற்காக கட்டப்பட்ட மரத்தின் பெரிய கூண்டுகள் இங்குள்ள பிரதான ஈர்ப்பாகும். இந்த கூண்டுகள் உள்நாட்டில் ஆனக்கூடு என்று அழைக்கப்படுகின்றன. மேலும் இதில் ஒரே நேரத்தில் 3 முதல் 4 யானைகளுக்கு இடமளிக்க முடியும்.
பயிற்சி செயல்முறை
வலது|thumb|200x200px| பழைய பயிற்சிக் கூண்டு இங்குள்ள பயிற்சியாளர்களால் குழந்தை யானைகள் அல்லது காயமடைந்து காட்டில் சுற்றித் திரியும் யானைகளை அதன் மந்தைகளிலிருந்து பிரிக்கப்படுகிறது. அனுபவம் வாய்ந்த பயிற்சியாளர்கள், தங்கள் முறையான பயிற்சி முறைகளைப் பயன்படுத்தி, குழந்தை யானைகளை அடக்குகிறார்கள்.
பார்வையாளர் அணுகல்
பார்வையாளர்கள் இந்த யானைகளை அருகில் சென்று பார்க்கலாம். அவைகளின் நடத்தை பற்றி நிறைய அவதானிக்கவும், புரிந்து கொள்ளவும் முடியும். குறிப்பாக குழந்தை யானைகளின் நடத்தை. அவை பெரும்பாலும் குறும்புத்தனமானவை.
பழைய பயிற்சி
கோன்னி பண்டைய காலங்களிலிருந்து யானை பயிற்சி மையத்திற்கு பிரபலமானது. யானைகள் மேற்குத் தொடர்ச்சி மலைத்தொடரின் அடர்ந்த காடுகளிலிருந்து பிடிக்கப்பட்டு கோன்னியில் உள்ள யானைப் பயிற்சி கூண்டுக்கு கொண்டு வரப்பட்டன. இந்த காட்டு யானைகள் சிறப்பு வாய்ந்த பாகன்களால் (மாவுத்தர்கள்) அடக்கப்பட்டு பயிற்சியளிக்கப்படுகின்றன. இந்த பயிற்சியாளர்கள் மற்ற யானைகளின் உதவியையும் எடுத்துக்கொள்கிறார்கள்.
முக்கிய யானைகள்
வனப்பகுதிகளின் பயிற்சியாளர்களுக்கு உதவி வழங்குவதில் பிரபலமான யானைகள்;
ஆரம்பகால வரலாறு
கொன்னியில் யானைகள் கைப்பற்றப்படுவதுபொ.ஊ. 1810 வரை காணப்படுகிறது. முண்டம் மூழி, மன்னரப்பறா மற்றும் துரா ஆகியவை யானைகளை கைப்பற்றும் முக்கிய இடங்களாகும். இப்போது இருக்கும் யானை பயிற்சி கூண்டு 1942 இல் கட்டப்பட்டது. இதற்கு மலையாளத்தில் "கம்பகம்" என அழைக்கப்படும் புங்கை மரம் பயன்படுத்தப்படுகிறது. தற்போதைய பயிற்சி கூண்டுக்கு 6 யானைகளுக்கு பயிற்சி அளிக்கும் திறன் உள்ளது. பயிற்சி கூண்டின் பரிமாணங்கள் 12.65 × 8.60 × 7 மீட்டர் ஆகும். யானை பயிற்சி கூண்டு மற்றும் அதன் வளாகத்தில் 9 ஏக்கர் (36,000 மீ 2) நிலம் உள்ளது. யானை பிடிப்பதை 1977 ஆம் ஆண்டில் அரசாங்கம் அதிகாரப்பூர்வமாக நிறுத்தியது: சுற்றறிக்கை வருவதற்கு பல ஆண்டுகளுக்கு முன்பே அது நிறுத்தப்பட்டது.
சுற்றுலா
தற்போது யானை பயிற்சி கூண்டு ஒரு முக்கிய சுற்றுலா தலமாக உள்ளது. வலது|thumb|200x200px| கோன்னி யானைக் கூண்டில் ஒரு மருத்துவ வாழை மரம் இது ஒரு வரலாற்று அருங்காட்சியகத்தையும் கொண்டுள்ளது. யானை பயிற்சி மையம் யானை நல மையமாக செயல்படுகிறது. மந்தைகளிலிருந்து பிரிக்கப்பட்ட மற்றும் காட்டில் தொலைந்து காணப்பட்ட யானைக் கன்றுகள் இங்கு கொண்டு வரப்பட்டு மருத்துவ வசதிகளும் முறையான பராமரிப்பும் வழங்கப்படுகின்றன. மருத்துவ தாவரங்களும் இங்கு வளர்க்கப்படுகின்றன. மேலும் மருத்துவ மற்றும் வன அடிப்படையிலான இயற்கை பொருட்களை வாங்க ஒரு சுற்றுச்சூழல் கடையும் உள்ளது.
ஆவணப்படுத்தல்
கோன்னி யானை பயிற்சி மையம் மற்றும் பயிற்சி கூண்டு பற்றிய விவரங்கள் சிறீகொட்டாரத்தில் சங்குண்னியின் புகழ்பெற்ற அத்திகயமாலா என்ற கட்டுரைகளில் குறிப்பிடப்பட்டுள்ளன. கேரள வரலாற்றின் அரிய கட்டுரைகளின் தொகுப்பாக "அத்திகயமாலா" குறிப்பிடப்படுகிறது.
போர்ச்சுகலுக்கு பரிசு
இந்திய குடியரசுடன் நட்பு மற்றும் ஒத்துழைப்பின் அடையாளமாக சாமுக்தா என்ற யானை போர்ச்சுகல் குடியரசிற்கு பரிசளித்த பெருமை கோன்னி யானை பயிற்சி மையத்திற்கு உள்ளது.
அணுகல்
கொன்னி பிரதான கிழக்கு நெடுஞ்சாலையில் (புனலூர்-பத்தனம்திட்டா-முவாற்றுப்புழா நெடுஞ்சாலை / எஸ்.எச் -08) உள்ளது, மேலும் பத்தனம்திட்டா வழியாக கேரளாவின் முக்கிய நகரங்கள் மற்றும் நகரங்களுடன் நன்கு இணைக்கப்பட்டுள்ளது.
இரயில் நிலையம்
அருகிலுள்ள ரயில் நிலையம் புனலூர், 25 கி.மீ மற்றும் செங்கனூர் திருவல்லா 41 கி.மீ., கோட்டயம் 60 கி.மீ ஆகும்.
விமான நிலையம்
பத்தனம்திட்டாவிலிருந்து 99 கி.மீ தொலைவில் உள்ள திருவனந்தபுரம் சர்வதேச விமான நிலையம் கோன்னிக்கு அருகில் உள்ளது. கொச்சினிலிருந்து 124 கி.மீ தூரத்தில் கொச்சின் சர்வதேச விமான நிலையம் உள்ளது.
குறிப்புகள்
பகுப்பு:யானைகள் பகுப்பு:பத்தனம்திட்டா மாவட்டம் பகுப்பு:கேரளத்தில் உள்ள காட்டுயிர் காப்பகங்கள்
ஆசியக் கிண்ணம் 2004
2004 ஆசியக் கிண்ணம் துடுப்பாட்டப் போட்டிகள் இலங்கையில் 2004 ஆம் ஆண்டு ஜூலை 16 முதல் ஆகஸ்ட் 1 வரை இடம்பெற்றது. இறுதிப் போட்டியில் இலங்கை துடுப்பாட்ட அணி, இந்திய அணியை வேற்றி பெற்று ஆசியக் கிண்ணத்தை 3வது தடவையாகப் பெற்றுக் கொண்டது.
முதற்கட்ட முடிவுகள்
1வது: 2வது: 3வது:
இறுதிப் போட்டி
பகுப்பு:ஆசியக் கிண்ணம் பகுப்பு:2004 இல் விளையாட்டுகள் பகுப்பு:இலங்கையில் விளையாட்டு
தென்காசி சந்திப்பு தொடருந்து நிலையம்
தென்காசி சந்திப்பு தொடருந்து நிலையம் (Tenkasi railway station, நிலைய குறியீடு:TSI), இந்தியாவின், தமிழ்நாடு மாநிலத்தில், தென்காசி நகரில் உள்ள ஒரு தொடருந்து நிலையம் ஆகும். இது தெற்கு ரயில்வே மண்டலத்தின் ஒரு பகுதியான மதுரை தொடருந்து பிரிவு நிர்வாகத்தின் கீழ் வருகிறது.
இடம் மற்றும் அமைப்பு
இந்த தொடருந்து நிலையம் தென்காசி நகரில் இரயில்வே நிலையச் சாலையின் மீது அமைந்துள்ளது. இதன் அருகில் தென்காசி நகரின் பேருந்து நிலையம் உள்ளது. இதனருகில் 72 km தொலைவில் திருவனந்தபுரம் விமான நிலையம் அமைந்துள்ளது.
இணைப்புகள்
இந்த நிலையம் ஒரு மைய புள்ளியாக சென்னை, மதுரை சந்திப்பு, திருநெல்வேலி சந்திப்பு தொடருந்து நிலையம், கோயம்புத்தூர் சந்தி, இராமேஸ்வரம் போன்றவற்றினை இணைக்கிறது.
தென்காசி சந்திப்பு வழியாக செல்லும் தொடருந்துகள்
கீழ்கண்ட பயணிகள் தொடருந்து கொரானா பெருந்தெற்று காரணமாக 22.மார்ச் 2020 அன்று முதல் தற்காலிகமாக நிறுத்தப்பட்டது.
விரைவு /அதிவிரைவு பயணிகள் தொடருந்து சிறப்பு விரைவு /அதிவிரைவு பயணிகள் தொடருந்து
வெளிப்புற இணைப்புகள்
பகுப்பு:தமிழகத் தொடருந்து சந்திப்புகள் பகுப்பு:தென்காசி மாவட்டத்திலுள்ள தொடருந்து நிலையங்கள் பகுப்பு:மதுரை தொடருந்து கோட்டம்
மெஹெர்கர்
thumb|250px
மெஹெர்கர் (கிமு 7000 - 2500/2000 ), இன்றைய பாகிஸ்தானிலுள்ள, பண்டைக்காலக் குடியேற்றப் பகுதி ஆகும். இப் பிரதேசத்தின் புதிய கற்காலக் குடியேற்றங்கள் பற்றிய தொல்லியல் ஆய்வுகளுக்கு மிக முக்கியமான களங்களில் இதுவும் ஒன்று. இது சிந்துவெளி நாகரீகத்திற்கு முற்பட்ட்ட நாகரீகத்தின் இருப்பிடமாகும். இக்குடியேற்றத்தின் எச்சங்கள் பாகிஸ்தானின் பலூச்சிஸ்தான் பகுதியில் காணப்படுகின்றன. இது போலான் கணவாய்க்கு அருகிலுள்ள கச்சிச் சமவெளிப் பகுதியில், சிந்துநதிப் பள்ளத்தாக்குக்கு மேற்கே, குவெட்டா, கலாத் (Kalat), சிபி (Sibi) ஆகிய நகரங்களுக்கு இடையே அமைந்துள்ளது.
மெஹெர்கரின் செப்புக்கால மக்கள், வடக்கு ஆப்கானிஸ்தான், வடகிழக்கு ஈரான் மற்றும் மத்திய ஆசியப் பகுதிகளுடனும் தொடர்புகளைப் பேணி வந்துள்ளதாகத் தெரிகிறது.
வெளி இணைப்புகள்
பகுப்பு:பாக்கித்தானில் உள்ள உலகப் பாரம்பரியக் களங்கள் பகுப்பு:சிந்துவெளி நாகரிகம் பகுப்பு:பாகிசுத்தானில் உள்ள தொல்லியல் களங்கள் பகுப்பு:பலூசிஸ்தான் (பாகிஸ்தான்)
ரிச்சர்ட் டி. ரைடர்
ரைடர் 1970களில் ஆக்ஸ்போர்டு பல்கலைக்கழகத்தை மையமாகக் கொண்டு விலங்குகளின் பயன்பாடு, குறிப்பாக விலங்குப்பண்ணை விவசாயம் மற்றும் விலங்கு ஆராய்ச்சி ஆகியவற்றிற்கு எதிராகக் குரல் கொடுத்த மேதைகளின் குழுவான ஆக்ஸ்போர்டு குழுமத்தின் உறுப்பினராக அறியப்படுகிறார். அந்த சமயத்தில் ரைடர் ஆக்ஸ்போர்டில் உள்ள வார்ன்ஃபோர்ட் மருத்துவமனையில் மருத்துவ உளவியலாளராக பணிபுரிந்து வந்தார். மேலும் அவரே ஐக்கிய இராச்சியம் மற்றும் அமெரிக்காவில் விலங்கு ஆராய்ச்சிகளில் ஈடுபட்டிருந்தார்.
1970 மற்றும் 2010 ஆண்டுகளுக்கு இடையே இங்கிலாந்து மற்றும் ஐரோப்பிய ஒன்றியத்தில் சட்டபூர்வ விலங்குப் பாதுகாப்பு சீர்திருத்தங்களை நடைமுறைப்படுத்த ரைடர் உதவினார். ரைடர் விலங்கு ஆராய்ச்சி, விலங்குரிமை, அரசியல்சார் நெறிமுறைகள் பற்றிய பல புத்தகங்களை எழுதியுள்ளார். இவற்றில் விக்டிம்ஸ் ஆஃப் சயின்ஸ் (1975), அனிமல் ரெவல்யூஷன் (1989), பெய்னிசம்: எ மாடர்ன் மோராலிட்டி (2001) ஆகியவை குறிப்பிடத்தக்கவை. 2020 முதல் ரைடர் ஆர்.எஸ்.பி.சி.ஏ. அமைப்பின் தலைவராக உள்ளார்.
வெளியிணைப்புகள்
பகுப்பு:பிரித்தானிய மெய்யியலாளர்கள் பகுப்பு:ஆங்கிலேய எழுத்தாளர்கள் பகுப்பு:பிரித்தானிய உளவியலாளர்கள் பகுப்பு:விலங்குரிமை அறிஞர்கள் பகுப்பு:1940 பிறப்புகள் பகுப்பு:நனிசைவ ஆர்வலர்கள்
மேல்பள்ளிப்பட்டு ஊராட்சி
மேல்பள்ளிப்பட்டு ஊராட்சி (Melpallipattu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செங்கம் வட்டாரத்தில் அமைந்துள்ளது. இந்த ஊராட்சி, செங்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5016 ஆகும். இவர்களில் பெண்கள் 2487 பேரும் ஆண்கள் 2529 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மணப்பாறை (சட்டமன்றத் தொகுதி)
மணப்பாறை, திருச்சிராப்பள்ளி மாவட்டத்தின் ஒரு சட்டமன்றத் தொகுதியாகும்.
தொகுதியில் அடங்கியுள்ள பகுதிக‌ள்
புதூர், வையமலைப்பாளையம்,இராக்கம்பட்டி வெள்ளாளப்பட்டி, அனியாப்பூர், வீரமலை (ஆர்.எப்), சீகம்பட்டி, உசிலம்பட்டி, பொய்கைமலை (ஆர்.எப்), வடுகப்பட்டி, வேங்கைக்குறிச்சி, அமையபுரம், அமையபுரம் (ஆர்.எப்), நல்லாம்பிள்ளை, ஜை.கோவில்பட்டி, வி.பெரியப்பட்டி, தவளை வீரன்பட்டி ,முகவனூர் (வடக்கு), முகவனூர் (தெற்கு), செக்கனம், பழையங்கோட்டை, ஐ.ரெட்டியாப்பட்டி, செட்டியாப்பட்டி, மலையாண்டிப்பட்டி, பொய்கைப்பட்டி, சாம்பட்டி, சுலியாப்பட்டி, ஆதம்பட்டி, எப்.கீழையூர், தொட்டியப்பட்டி, தாதனூர், ஆமணக்கம்பட்டி, கன்னிவடுகம்பட்டி, பண்ணப்பட்டி, (கிழக்கு), பண்ணப்பட்டி (மேற்கு), அயன்ரெட்டியாப்பட்டி, வையம்பட்டி, மூக்குரெட்டியாப்பட்டி, குமாரவாடி, நடுப்பட்டி, புதுவாடி, புதுக்கோட்டை, பொன்னம்பலப்பட்டி, எலமணம், கண்ணூத்து, குமரிக்கட்டிமலை (ஆர்.எப்), கருப்பூர், புத்தாநத்தம் திருநெல்லிப்பட்டி, வெள்ளையக்கோன்பட்டி, பிராம்பட்டி (வடக்கு), பிராம்பட்டி (தெற்கு), தேனூர், அயன்புதுப்பட்டி, ஊத்துக்குளி, வேம்பனூர், கண்ணுக்குழி, கொடும்பப்பட்டி, பல்லக்குறிச்சி, கலிங்கப்பட்டி கிழக்கு, பழுவஞ்சி மேற்கு, முத்தாழ்வார்பட்டி, கருமலை, அம்மாச்சத்திரம், எண்டப்புலி, கஞ்சநாயக்கன்பட்டி, வேலாக்குறிச்சி, வேங்கடநாயக்கன்பட்டி, மருங்காபுரி, டி.இடையப்பட்டி, யாகபுரம், நல்லூர், காரைப்பட்டி, செவல்பட்டி, இக்கரைகோசக்குறிச்சி, அக்கியம்படிட், அழகாபுரி, லெக்கநாயக்கன்பட்டி, தெத்தூர் மற்றும் செவந்தாம்பட்டி கிராமங்கள்,
பொன்னம்பட்டி (பேரூராட்சி), மணப்பாறை (நகராட்சி).
பன்னாட்டுக் கால்பந்துச் சங்க வாரியம்
பன்னாட்டுக் காற்பந்துச் சங்க வாரியம் (International Football Association Board, IFAB ) காற்பந்தாட்டம் தொடர்பான அனைத்து விதிமுறைகளையும் தீர்மானிக்கும் அமைப்பு ஆகும்.
செயற்பாடு
ஒருமுறை ஆட்ட விதிகளை வேண்டுமானால் மாற்றுவதற்காகவும் பிறிதொருமுறை தனது உள்நிர்வாக விடயங்களுக்காகவுமாக இந்த வாரியம் ஆண்டுக்கு இருமுறை கூடுகிறது. முதல் கூட்டம் வருடாந்திர பொதுக் கூட்டம் (AGM) எனவும் இரண்டாவது வருடாந்திர செயற்பாட்டுக் கூட்டம் (Annual Business Meeting,ABM) எனவும் அழைக்கப்படுகிறது. வருடாந்திர பொதுக்கூட்டதிற்கு நான்கு வாரங்கள் முன்பே உறுப்பினர் சங்கங்கள் தங்கள் வழிமொழியுரைகளை நடத்தும் சங்கத்தின் செயலாளருக்கு அனுப்பிட வேண்டும். ஃபிஃபா அனைத்து பரிந்துரைகளையும் அச்செடுத்து தனது அனைத்துச் சங்கங்களுக்கும் அனுப்புகிறது. இந்த பொதுக்கூட்டம் பொதுவாக பெப்ரவரி அல்லது மார்ச்சு மாதத்திலும் செயற்பாட்டுக் கூட்டம் செப்டம்பர் அல்லது அக்டோபரிலும் நடைபெறுகிறது. தேவையேற்படுமானால், இந்த இரண்டுக் கூட்டங்களைத் தவிர சிறப்புக் கூட்டம் ஒன்றை வாரியம் நடத்தலாம். திசம்பர் 2012 நிலவரப்படி கடைசி சிறப்புக் கூட்டம் சூரிக்கு நகரில் சூலை 5, 2012 இல் நடத்தப்பட்டது.
ஒவொரு ஆண்டு வருடாந்திர பொதுக் கூட்டத்தில் எடுக்கப்படும் முடிவுகள் சூலை 1 முதல் அனைத்துக் கூட்டமைப்புக்கள் மற்றும் உறுப்பினர் சங்கங்களைக் கட்டுப்படுத்தும். ஆனால் நடந்துகொண்டிருக்கும் காற்பந்தாட்டப் பருவம் சூலை 1 அன்று முடிவுறாவிட்டால் அந்த உறுப்பினர் சங்கங்கள் மட்டும் புதிய விதிகளை கடைபிடிப்பதை அடுத்த பருவம் வரை தள்ளிப் போடலாம்.
வெளி இணைப்புகள்
பகுப்பு:கால்பந்தாட்ட அமைப்புகள்
இலங்கையின் கொலைக்களம்
இலங்கையின் கொலைக்களம் (Sri Lanka’s Killing Fields) என்பது ஈழப் போரின் இறுதிக் கட்டத்தில் நடந்த ஈழத்தமிழர் இனப்படுகொலை பற்றிய ஒர் ஆங்கில ஆவணப் படம் ஆகும். இதனை பிரித்தானியத் தொலைக்காட்சியான சனல் 4 சூன் 14, 2011 அன்று பொதுவில் ஒளிபரப்பியது. இலங்கையில் இனப்படுகொலை, போர் குற்றங்கள், மனித இனத்துக்கெதிரான குற்றங்கள், மீறல்கள் நடந்தற்கு ஒரு முக்கிய சாட்சியாக இது கருதப்படுகிறது. . இலங்கையின் கொலைக்களம் ஆவணப் படத்தின் இரண்டாவது பகுதி "தண்டிக்கப்படாத போர்க்குற்றங்கள்" என்ற தலைப்பில் 2012, மார்ச் 14 ஆம் நாள் சேனல் 4 வெளியிட்டது.
ஐ.நா மனித உரிமைகள் அவையில் ஒளிபரப்பு
இலங்கையின் படுகொலைக்களம் பொதுவில் ஒளிபரப்பப்படும் முன்பு, இது ஐ.நா மனித உரிமைகள் அவையில் மனித உரிமைகள் அமைப்புகளின் வேண்டுதலால் சூன் 3 அன்று காண்பிக்கப்பட்டது.
தாக்கம்
இந்த ஆவணப் படம் வெளியிடப்பட்டதைத் தொடர்ந்து பிரித்தானிய அரசு, இலங்கையில் போர்க் குற்றங்களுக்கான விசாரணை நடைபெற வேண்டும் என்ற தனது கோரிக்கையை மீண்டும் வலியுறுத்தியது.
தண்டிக்கப்படாத போர்க்குற்றங்கள்
இலங்கையின் கொலைக்களம் ஆவணப் படத்தின் இரண்டாவது பகுதி "தண்டிக்கப்படாத போர்க்குற்றங்கள்" 2012, மார்ச் 14 ஆம் நாள் வெளியிடப்பட்டது. மிகத் தெளிவான நான்கு சம்பவங்களின் அடிப்படையில் இலங்கை அரசுப் படைகள் மேற்கொண்ட போர்க்குற்றங்கள் இந்த ஆவணப்படத்தில் ஆராயப்பட்டுள்ளன. முதலாவது ஆவணப்படத்தில் தெரிவிக்கப்பட்ட போர்க்குற்றச்சாட்டுக்கள் தொடர்பில் இதுவரையில் எந்தவிதமான விசாரணைகளும் நடத்தப்படவில்லை என்பதைக் குறிப்பிட்டுக் காட்டியுள்ள இந்தக் காணொளியில் போர்க் குற்றங்களுக்கான மேலும் ஆதாரங்களைத் தான் வெளியிடுவதாகக் குறிப்பிடுகிறது. இக்காணொளியில் இறுதிக் கட்டப் போரின் போது நடைபெற்றதாக கூறப்படும் படுகொலைகள், மனித உரிமை மீறல்கள், போர்குற்றங்கள் குறித்த காட்சிகள் இடம் பெற்றுள்ளன. விடுதலைப் புலிகள் இயக்கத் தலைவர் பிரபாகரனின் இளைய மகன் பாலச்சந்திரன் படுகொலை செய்யப்பட்டது உள்ளிட்ட காட்சிகளும் இடம் பெற்றுள்ளன.
வெளி இணைப்புகள்
பகுப்பு:இலங்கையில் போர் குற்றங்கள் பகுப்பு:தமிழர் பற்றிய ஆங்கில ஆவண நிகழ்படங்கள் பகுப்பு:ஈழப் போராட்ட ஆவணங்கள்
சின்னாரம்பட்டி ஊராட்சி
சின்னாரம்பட்டி ஊராட்சி (Chinnarampatti Gram Panchayat), தமிழ்நாட்டின் திருப்பத்தூர் மாவட்டத்தில் உள்ள கந்திலி வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். தற்போதைய ஊராட்சி மன்ற தலைவர் திரு மு. சண்முகம் அவர்கள்.
2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1768 ஆகும். இவர்களில் பெண்கள் 872 பேரும் ஆண்கள் 896 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
7. சின்னாரம்பட்டி ஊராட்சி https://www.facebook.com/Chinnarampatti/ பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நரேந்திர தபோல்கர்
நரேந்திர தபோல்கர் (ஆங்கிலம்: Narendra Dabholkar; 1 நவம்பர் 1945 - 20 ஆகத்து 2013) ஒர் இந்திய பகுத்தறிவாளர், எழுத்தாளர், சமூக செயற்பாட்டாளர், மருத்துவர் ஆவார். இவர் மூடநம்பிக்கைகளுக்கு எதிரான செயற்பாடுகளுக்கான பெரிதும் அறியப்படுகின்றார். இவர் 20 ஆகத்து 2013 அன்று சுடப்பட்டு படுகொலை செய்யப்பட்டார்.
தொடக்க வாழ்க்கை
நரேந்திர தபோல்கர் பத்து சகோதரகளில் கடைசி ஆவார். இவர்களில் மூத்தவர் கல்வியாளர், காந்தியவாதி, சமவுடமைவாதி தேவடாரா தபோல்கர் ஆவார். இவர் மருத்துவக் கல்வியை மிராசு மருத்துவக் கல்லூரியில் பெற்று மருத்துவரானார்.
சமூக செயற்பாடுகள்
இவர் மருத்துவராக பத்தாண்டுகள் பணி செய்ந்தார். அதன் பின் 1980 களில் இவர் சமூக நீதி தொடர்பாக இயக்கங்களில் பங்கெடுத்தார்.
காலப் போக்கில், இவர் மூட நம்பிக்கைகள் எதிர்க்கும் பணிகளில் செயற்படத் தொடங்கினார். 1989 இல் இவர் மூடநம்பிக்கைகளை ஒழிப்பதற்கான மகாராட்டிர செயற்குழு என்ற அமைப்பை நிறுவி,  மூடநம்பிக்கைகளுக்கு எதிரான பல்வேறு செயற்பாடுகளில் ஈடுபட்டார். பல சாமிமார்களையும் தந்திரக் காரர்களை இவர் எதிர்த்தார். இவர் புனர்வாழ்வு அமைப்பான Parivartan அமைப்பு உறுப்பினர்களில் ஒருவரும் ஆவார். இவர் மாராத்தி கிழமை இதழான Sadhana வின் ஆசிரியரும் ஆவார்.
படுகொலை
20 ஆகத்து 2013 அன்று, தபோல்கர் தனது காலை நடைப் பயிற்சிக்காக வெளியே சென்று இருந்தார். அப்பொழுது அடையாளப்படுத்தப்படாத இருவரால் ஓம்காரேஸவர் கோயில் அருகே சுட்டுக் கொல்லப்பட்டார். இவரை நான்கு தடவைகள் மிக அருகாக சுட்டுள்ளார்கள். சுட்டவர்கள் அருகே தரித்திருந்த ஈருளியை பயன்படுத்தி தப்பிச் சென்றுள்ளார்கள். இரண்டு தோட்டாக்கள் தலையிலும், இரண்டு மார்பிலும் தாக்கி உள்ளன.
மேற்கோள்கள்
பகுப்பு:இந்திய பகுத்தறிவாளர்கள் பகுப்பு:இந்தியாவில் படுகொலைகள் பகுப்பு:ஐயுறவியலாளர்கள் பகுப்பு:1945 பிறப்புகள் பகுப்பு:2013 இறப்புகள் பகுப்பு:பத்மசிறீ விருது பெற்ற சமூகப்பணியாளர்கள் பகுப்பு:இந்திய இறைமறுப்பாளர்கள் பகுப்பு:இந்தியாவில் கருத்து வெளிப்பாட்டுச் சுதந்திரம் பகுப்பு:சாத்தாரா மாவட்ட நபர்கள்
சிங்கிரிப்பட்டி ஊராட்சி
சிங்கிரிப்பட்டி ஊராட்சி (Singiripatti Gram Panchayat), தமிழ்நாட்டின் சேலம் மாவட்டத்தில் உள்ள கொளத்தூர் வட்டாரத்தில் அமைந்துள்ளது. இந்த ஊராட்சி, மேட்டூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முரளி மனோகர் ஜோஷி
முரளி மனோகர் ஜோஷி ஒர் இந்திய அரசியல் பிரமுகர், பாரதிய ஜனதா கட்சியின் முக்கியத் தலைவர்களில் ஒருவரான இவர் 1991 முதல் 1993 வரை அக்கட்சியன் தேசியத் தலைவராகவும் இருந்திருக்கிறார். தேசிய ஜனநாயகக் கூட்டணி அரசில் இவர் மனிதவள மேம்பாட்டுத்துறை அமைச்சராக இருந்திருக்கிறார். இவரின் இந்திய அரசியல்-சமூகப் பார்வைக்காகவும், ஆர்எஸ்எஸ்(RSS) உடனான இவரின் தொடர்புக்காகவும் சிறப்பாக அறியப்படுகிறார்.
தனி வாழ்க்கை
முரளி மனோகர் ஜோஷி 1934 ஜனவரி 5-ம் நாள் தற்போதைய உத்ராகண்ட் மாநிலத்தின் குமோன் மலைப்பகுதியில் (Kumaon Hills) நைனிடாலில் பிறந்தார். இயற்பியலில் நிறமாலையியலில்(Spectroscopy) முனைவர் பட்டம் பெற்றுள்ள இவர் அதன் பிறகு, அலகாபாத் பல்கலைக்கழகத்தில் இயற்பியல் ஆசானாகப் பணிபுரிந்தார். ஆர்எஸ்எஸ் உடன் ஏற்பட்டத் தொடர்பின் காரணமாக பின்னாளில் அரசியலுக்கு வந்தார்.
கல்வி
ஜோஷி தனது தொடக்கக் கால கல்வியை சாந்த்பூர், பிஜ்னோர் மற்றும் அல்மோரா ஆகிய இடங்களில் கற்றார். இளம் அறிவியல்/அறிஞர் (B. Sc) பட்டத்தை மீரட் கல்லூரியிலும், முதுகலை அறிவியல்/அறிஞர் பட்டத்தை அலகாபாத் பல்கலைக்கழகத்திலும் முடித்தார். தனது முனைவர் பட்டத்தையும் அலகாபாத் பல்கலைக்கழகத்திலேயே நிறமாலையியலில் முடித்தார். மேலும், ஒர் இயற்பியல் ஆய்வுக் கட்டுரையை இந்தியில் எழுதி வெளியிட்டுள்ளார்.
அரசியல் வாழ்க்கை
இவர் 1992 பாபரி மசூதி இடிப்பு வழக்கில் மும்மரமாக பங்காற்றினார்
மேற்கோள்கள்
பகுப்பு:இந்திய அரசியல்வாதிகள் பகுப்பு:1934 பிறப்புகள் பகுப்பு:மாநிலங்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:6வது மக்களவை உறுப்பினர்கள் பகுப்பு:பாரதிய ஜனதா கட்சித் தேசியத் தலைவர்கள் பகுப்பு:வாழும் நபர்கள் பகுப்பு:13வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
எலிஷா கத்பெர்ட்
எலிஷா கத்பெர்ட் (Elisha Cuthbert, பிறப்பு நவம்பர் 30, 1982) ஒரு கனடிய நடிகை. கத்பெர்ட் கனடிய குழந்தைகள் தொலைக்காட்சி தொடரான பாப்புலர் மெகானிக்ஸ் ஃபார் கிட்ஸ் என்ற தொடரின் இணை-வழங்குனராக பிரபலமானவராவார். 2003 ஆம் ஆண்டில் ஓல்டு ஸ்கூல் என்ற திரைப்படத்தின் மூலம் திரையுலகில் புகழ் பெற்றார். அதற்கடுத்த ஆண்டிலேயே தி கேர்ள் நெக்ஸ்ட் டோர் என்ற திரைப்படத்தில் நடித்தார். அவர் 2005 ஆம் ஆண்டில் வெளிவந்த ஹவுஸ் ஆஃப் வேக்ஸ் மற்றும் 2007 ஆம் ஆண்டில் வெளிவந்த திகில் படமான கேப்டிவிட்டி ஆகியவற்றிலும் நடித்திருக்கிறார். அமெரிக்க அதிரடித் திகில் தொலைக்காட்சி தொடரான 24 இல் கிம் பாவ்ராக நடித்ததே அவருடைய மிக முக்கியமான கதாபாத்திரமாக இருக்கிறது.
ஆரம்பகால வாழ்க்கை
கத்பெர்ட் கனடாவில் உள்ள கால்கேரியில் பிறந்தார். இவரின் தாயார் பாட்ரிசியா ஒரு குடும்பத்தலைவி, தந்தை கெவின் ஒரு ஆட்டோமேடிவ் வடிவமைப்பு என்ஜினியர் ஆவர். அவருக்கு ஜொனாதன் மற்றும் லீ-ஆன் என்ற இரண்டு சகோதரர்கள் இருக்கின்றனர். அவர் க்யூபெக் நகரத்தில் மாண்ட்ரியல் என்னும் இடத்திற்கு அருகாமையில் உள்ள கிரீன்ஃபீல்ட் பார்க் என்னுமிடத்தில் வளர்ந்தார். 2000 ஆம் ஆண்டில் செண்டனியல் ரீஜனல் உயர்நிலைப் பள்ளியில் பட்டம் பெற்று தன்னுடைய பதினேழாவது வயதில் நடிப்பு வாய்ப்புக்களைத் தேடி லாஸ் ஏஞ்சல்ஸூக்கு குடிபெயர்ந்தார்.
ஆரம்பகால திரைத்துறை வாழ்க்கை
அவருக்கு ஒன்பது வயதான போது, குழந்தைகள் ஆடைகளுக்கு மாடலாக தன்னுடைய வாழ்க்கையைத் தொடங்கிப் பின்னர் காலணி மாடலாக ஆனார். ஆர் யு அஃப்ரைட் ஆஃப் டார்க்? என்ற குழந்தைகளுக்கான திகில் தொடரில் துணை நடிகையாக முதன் முதலாக தோன்றினார். பின்னர் அந்தத் தொடரில் அவர் தொடர்ந்து நடித்தார். கத்பெர்ட் மாண்ட்ரியலில் படம்பிடிக்கப்பட்ட பாப்புலர் மெக்கானிக்ஸ் ஃபார் கிட்ஸ் என்ற தொடரில் இணை-வழங்குனராகவும் தோன்றினார். அவருடைய நிகழ்ச்சி வழங்கல் முறை அப்போது முதல் பெண்மணியாக இருந்த ஹிலாரி கிளிண்டனின் கவனத்தை ஈர்த்தது; கிளிண்டன் வெள்ளை மாளிகைக்கு வரும்படி கத்பெர்ட்டுக்கு அழைப்பு விடுத்தார்.
குடும்பக் கதையம்சமுள்ள டான்ஸிங் ஆன் தி மூன் (1997) என்ற திரைப்படத்தில் கத்பெர்ட் அறிமுகமானார். பின்னர் வேறுசில குடும்பக் கதையம்சமுள்ள கனடிய கதைக்கருவுள்ள திரைப்படங்களில் தோன்றினார்; விமானத் திகில் திரைப்படமான ஏர்ஸ்பீடிலும் நடித்தார். 2001 ஆம் ஆண்டில் கனடிய தொலைக்காட்சி திரைப்படமான லக்கி கேர்ள் படத்தில் கத்பெர்ட் நடித்தார். அதி்ல் அவருடைய நடிப்பிற்காக ஜெமினி விருது வழங்கப்பட்டது.
2003-2005: வர்த்தகரீதியான வெற்றி
2003 ஆம் ஆண்டில் ஓல்டு ஸ்கூல் மற்றும் லவ் ஆக்சுவலி திரைப்படங்களில் சிறிய கதாபாத்திரங்களின் மூலம் அவர் தன்னுடைய ஹாலிவுட் திரைப்பட வாழ்க்கையைத் தொடங்கினார். கத்பெர்ட்டின் அடுத்த திரைப்படமான தி கேர்ள் நெக்ஸ்ட் டோரில் நாயகியாக எமிலி ஹிர்ஷிற்கு இணையாக டேனியல் என்ற முன்னாள் கிளர்ச்சிய நடிகை கதாபாத்திரத்தில் நடித்தார். கத்பெர்ட் இந்தக் கதாபாத்திரத்தை ஏற்பதற்கு முதலில் தயங்கினார், ஆனால் இயக்குநர் லூக் கிரீன்ஃபீல்ட் அவரை ஒப்புக்கொள்ளச் செய்தார். இப்பாத்திரத்தில் நடிப்பதற்காக விக்கெட் பிக்சர்ஸ் மற்றும் விவிட் எண்டர்டெயின்மெண்ட்டைச் சேர்ந்த உண்மையான கிளர்ச்சிய நடிகைகளுடன் பேசி ஆய்வு மேற்கொண்டு தயார் செய்தார். இந்தத் திரைப்படம் ரிஸ்கி பிஸினஸ், திரைப்படத்துடன் ஒப்பிடப்பட்டது, இருப்பினும் கத்பெர்ட் தன்னுடைய கதாபாத்திரம் நேரடியாக ரெபக்கா டி மாண்ட்ரேயின் கதாபாத்திரத்தை அடிப்படையாகக் கொண்டு எடுக்கப்பட்டதல்ல என்று தெரிவித்தார். விமரிசகர்கள் பலவாறு எழுதினர்; சிலர் இந்தத் திரைப்படத்தின் துணிச்சலைப் பாராட்டினர், மற்றவர்களோ குறிப்பாக ரோஜர் எபெர்ட் இதை பகட்டானது என்றும் லாபத்தை நோக்கமாக கொண்டது என்றும் தூற்றினார்.
தனது அடுத்த திரைப்படத்தில் கத்பெர்ட் 2005 ஆம் ஆண்டு மறு ஆக்கமான ஹவுஸ் ஆஃப் வாக்ஸ் என்ற திகில் திரைப்படத்தில் பாரிஸ் ஹில்டன் மற்றும் சாத் மைக்கேல் முர்ரே ஆகியோரோடு நடித்திருந்தார். எதிர்மறையான விமர்சனங்களைப் பெற்றாலும் இந்தப் படம் வர்த்தகரீதியான வெற்றியைப் பெற்றது. மற்றவர்கள் கத்பெர்ட்டை தன்னுடைய பாத்திரத்தை "ஆர்வத்தோடும்" "நன்றாகவும்" செய்ததற்காக கவனித்தனர்.
2006-2007: திரைத்துறை மாற்றம்
left|thumb|2009 ஆம் ஆண்டு 24 தொகுப்பின் இறுதியில். கத்பெர்ட்டின் அடுத்த திரைப்படத் திட்டம் சிறிய படப்பிடிப்பு வளாகத் திரைப்படமான தி குயட்டாக இருந்தது, இதில் அவர் நடித்ததோடு மட்டுமல்லாமல் இணை தயாரிப்பாளராகவும் நிதியுதவி செய்பவராகவும் இருந்தார். தவறான பாலுறவால் பாதிக்கப்படும் பதினேழு வயது சீர்லீடர் பெண்ணான நைனாவாக அவர் நடித்திருந்தார். ஒரு பதின்ம வயதினராக எவ்வாறு நடிக்க வேண்டும் என்பதற்கு அவர் தன்னுடைய இளைய ஒன்றுவிட்ட சகோதரியை மாதிரியாக எடுத்துக்கொண்டார். சோனி பிக்சர்ஸ் கிளாசிக்கால் விநியோகிக்கப்பட்ட தி குயட் 2005 ஆம் ஆண்டு டொரண்டோ சர்வதேச திரைப்பட விழாவில் திரையிடப்பட்டது என்பதுடன் செப்டம்பர் 1 இல் பிரதேச அளவில் விரிவாக்குவதற்கு முன்னர் ஆகஸ்ட் 25 2006 இல் லாஸ் ஏஞ்சல்ஸ் மற்றும் நியூயார்க் நகரத்தில் குறைந்த எண்ணிக்கைத் திரையிரங்குகளில் வெளியிடப்பட்டது.
2006 ஆம் ஆண்டின் முற்பகுதியில் வீஸர்ஸின் "பர்ஃபெக்ட் சிச்சுவேஷன்" இசை நிகழ்படத்தில் கத்பெர்ட் தோன்றினார். கத்பெர்ட் பாரிஸ் ஹில்டனின் இசை வீடியோவில் "நத்திங் இன் திஸ் வீல்" பாடலில் ஒரு சிறிய பாத்திரத்திலும் தோன்றியிருக்கிறார்.
2007 ஆம் ஆண்டில் கத்பெர்ட் கேப்டிவிட்டி திரைப்படத்தில் தோன்றினார். இது மனநிலை பாதிப்புக்காளான ஒருவரால் சிறையில் அடைக்கப்பட்டு சித்திரவதை செய்யப்படுகின்ற ஒரு விளம்பர அழகியை மையமாகக் கொண்டு நடக்கின்ற திகில் கதை திரைப்படமாகும், இந்தத் திரைப்படத்தின் கதாபாத்திரத்திற்காக அவர் "மிக மோசமான நடிகைக்கான" ராஸி விருதுக்கு பரிந்துரைக்கப்பட்டார்.
ஹி வாஸ் எ குயட் மேன் என்ற படத்தில் பக்கவாதத்திற்கு ஆளான வெனஸ்ஸா என்ற கதாபாத்திரத்தில் கிறிஸ்டியான் ஸ்லேட்டருடன் இணைந்து நடித்தார். இந்தத் திரைப்படம் 2007 ஆம் ஆண்டில் சிறிய அளவில் வெளியிடப்பட்டு 2008 ஆம் ஆண்டின் முற்பகுதியில் டிவிடியாக வெளியிடப்பட்டது.
2008-தற்போதுவரை
2008 ஆம் ஆண்டில் கொரிய நாட்டுத் திரைப்படத்தின் மறு படைப்பான மை சாஸி கேர்ள் படத்தில் ஜெஸி பிராட்ஃபோர்டிற்கு இணையாகத் தோன்றினார். அவருடைய அடுத்த திரைப்படம் டிம் ஆலனின் மகளாக அவர் நடித்த தி சிக்ஸ்த் ஒய்ஃப் ஆஃப் ஹென்றி லெஃபே என்ற குடும்ப நகைச்சுவைத் திரைப்படமாக இருந்தது. அவர் கனடிய சிறு-தொடரான கன்ஸில் நடித்திருக்கிறார். 2009 ஆம் ஆண்டி புராஜக்ட் ரன்வே கனடா போட்டித் தொடரின் இரண்டாவது அத்தியாயத்தில் தோன்றியிருக்கிறார்.
கத்பெர்ட் 24 தொடரின் ஏழாவது பருவத்தில் கிம் பாவ்ராக மீண்டும் தோன்றினார். அசைவூட்டப்பட்ட திரைப்படமான கேட் டேல் திரைப்படத்தில் கிளியோ பாத்திரத்திற்கு கத்பெர்ட் பின்னணிக் குரல் கொடுத்திருக்கிறார்.
சொந்த வாழ்க்கை
ஓவியம் வரைவதை விரும்பும் கத்பெர்ட் ஐஸ் ஹாக்கி ரசிகர் என்பதோடு லாஸ் ஏஞ்சல்ஸ் கிங்ஸிற்கான சீசன் டிக்கெட்டையும் வைத்திருக்கிறார். 2005 ஆம் ஆண்டில் அவர் என்ஹெச்எல் வலைத்தளத்தில் ஒரு வலைப்பதிவையும் தொடங்கினார், என்றாலும் அவர் அதில் பெரும்பாலும் எழுதவே இல்லை. ஒருநேரத்தில் லாஸ் ஏஞ்சல்ஸ் கிங்ஸின் வீரராக இருந்த சீன் ஏவரியுடன் அவர் காதல் உறவு கொண்டிருந்தார், இப்போது அவர் கால்கேரி ஃபிளேம்ஸின் டியான் பேனாஃப் உடன் பழகி வருகிறார்.
கத்பெர்ட் தொடர்ச்சியாக எஃப்எக்ஸ்எம் மற்றும் மக்ஸிம் இதழ்களின் வருடாந்திர "கவர்ச்சியான பெண்கள்" பட்டியல்களில் தொடர்ந்து இடம்பெற்று வருகிறார். அவருடைய அதிகபட்ச தரவரிசை 2008 இல் எஃப்எக்எம்மின் பிரிட்டன் பதிப்பில் உலகின் 100 கவர்ச்சிகரமான பெண்கள் பட்டியலில் 4 வது இடத்தைப் பெற்றதாகும். அவர் 2003 இல் 4வது இடம், 2004 இல் 10வது இடம், 2005 இல் 22வது இடம், 2007 இல் 10வது இடம் மற்றும் 2009 இல் ஏழாவது இடத்தைப் பெற்றார். பிரிட்டன் பதிப்பு அவருக்கு 2003 இல் 53வது இடம், 2004 இல் 63வது இடம் மற்றும் 2006 இல் 54வது இடத்தை அளித்திருந்தது. அவர் அமெரிக்காவின் 2005 ஆம் ஆண்டு பட்டியலில் இடம்பெறவில்லை. AskMen.com வாசகர்களால் "2007 ஆம் ஆண்டின் முதல் 99 பெண்கள்" பட்டியலில் கத்பெர்ட்டிற்கு 10வது இடம் அளிக்கப்பட்டது. மக்ஸிம் அவரை தன்னுடைய 2006 ஆம் ஆண்டு கவர்ச்சியான 100 பட்டியலில் 92 ஆம் இடத்தில் வைத்திருந்தது, 2009 இல் 43வது இடம், மற்றும் இந்த பத்திரிக்கை தன்னுடைய மக்ஸிம் படத்தொகுப்பு பெண்களிலும் அவரை சேர்த்திருந்தது. 2006 ஆம் ஆண்டுவரை திரைப்படப் பாத்திரங்கள் மற்றும் பத்திரிக்கைகளில் ஆடைகளின்றி படம் பிடிக்கப்படாமல் நடித்துள்ளதாகவும், தேவைப்படும்போது மாற்றுநடிகை ஒருவரை பயன்படுத்தியதாகவும் தெரிவித்துள்ளார்
வெளிப்புற இணைப்புகள்
பகுப்பு:1982 பிறப்புகள் பகுப்பு:வாழும் நபர்கள் பகுப்பு:கனடியத் திரைப்பட நடிகைகள்
தாங்குடு தாரணி தூண்கள்
வலது|thumb|268x268px| பாடிங்கில் உள்ள பண்டைய தாமரை குளத்தில் காட்சிக்கு வைக்கப்பட்டுள்ள தங்குட் தாரணி தூண்கள் (இடதுபுறத்தில் தூண் ஏ, வலதுபுறம் தூண் பி). தாங்குடு தரணி தூண்கள் (Tangut dharani pillars) என்பது 1962 ஆம் ஆண்டில் சீனாவின் ஏபெய் மாகாணத்தின் பாடிங்கில் காணப்பட்ட தாங்குடு எழுத்துக்களில் ஒரு தாரணி-சூத்திரத்தின் உரை பொறிக்கப்பட்டுள்ள இரண்டு கல் தாரணி தூண்களாகும்.1502 ஆம் ஆண்டில் மிங் வம்சத்தின் (1368-1644) நடுப்பகுதியில் தாரணி தூண்கள் அமைக்கப்பட்டன. மேலும் அவை தாங்குடு எழுத்துமுறைகளைப் பயன்படுத்தியதற்கான சமீபத்திய அறியப்பட்ட எடுத்துக்காட்டுகள் கிடைத்துள்ளன. மேற்கு சியா இராச்சியத்தால் (1038–1227) ஆளப்பட்ட பகுதிக்கு வெளியே உள்ள தங்குட் நினைவுச்சின்ன கல்வெட்டுகளுக்கு அவை மிகவும் அரிதான எடுத்துக்காட்டுகள். வட சீனாவில் கண்டுபிடிக்கப்பட்ட தாங்குடு எழுத்துமுறையிலுள்ள ஒரு கல்வெட்டுக்கு அறியப்பட்ட ஒரே உதாரணம் பெய்ஜிங்கில் ஜுயோங்குவானில் 14 ஆம் நூற்றாண்டின் மேக நடைபாதையில் உள்ளது. 16 ஆம் நூற்றாண்டின் ஆரம்பத்தில், மேற்கு சியா மங்கோலியர்களால் அழிக்கப்பட்டு கிட்டத்தட்ட 300 ஆண்டுகளுக்குப் பிறகு, நவீன நின்ஷியா மற்றும் கான்சுவில் உள்ள தாங்குடு தாயகத்திலிருந்து வெகு தொலைவில் உள்ள பாடிங்கில் ஒரு துடிப்பான தாங்குடு சமூகம் வாழ்ந்ததாக இந்த தூண்கள் குறிப்பிடுகின்றன.
வரலாறு
இந்த இரண்டு தூண்கள் 1962 ஆம் ஆண்டில் பெய்ஜிங்கிலிருந்து தென்மேற்கே 140 கிலோமீட்டர் (87 மைல்) தொலைவில் உள்ள ஏபெய் மாகாணத்தில் உள்ள பாடிங் நகரின் வடக்கு புறநகர்ப் பகுதியில் உள்ள அன்சுவாங் கிராமத்தில் கண்டுபிடிக்கப்பட்டன..
ஏபெய் கலாச்சார விவகார பணியகத்தின் கலாச்சார நினைவுச்சின்னங்கள் செயற்குழு ஒரு குழுவை அனுப்பி, அகழ்வாராய்ச்சி செய்தது. இந்த தளம் ஒரு சதுர தளமாக (150 மீ × 150 மீ), சுற்றியுள்ள தரையில் இருந்து சுமார் 2 மீ உயரத்தில் இருந்தது. அதில் மிங் மற்றும் சிங் வம்சங்களுடனான உடைந்த ஓடுளும், செங்கற்களும் கண்டுபிடிக்கப்பட்டன. பிறகால சிங் வம்சத்தின் (1644-1911) சில கோயில் கட்டிடங்கள் இன்னும் இருந்தன. ஆனால் மீதமுள்ள கட்டிடங்கள் அனைத்தும் 20 ஆம் நூற்றாண்டின் முதல் பாதியில் அழிக்கப்பட்டன. இந்த கோயிலின் தனித்துவமான அம்சம் திபெத்திய பாணியில் தாது கோபுர வடிவிலான வெள்ளை அடுக்குத் தூபியாகும். இது பெய்ஜிங்கில் உள்ள மியாவோயிங் கோவிலில் உள்ள யுவான் வம்சத்தின் வெள்ளை அடுக்குத் தூபியைப் போன்றது. கோயிலின் இடத்தில் இரண்டு தாங்குடு தாரணி தூண்கள் கண்டுபிடிக்கப்பட்டன.
தூண்கள் கண்டுபிடிக்கப்பட்ட கோவிலின் பெயர் தாங்குடு கல்வெட்டில் கொடுக்கப்பட்டுள்ளது. சீன மொழியில் ஜிஷி கோயில் என்று மொழிபெயர்க்கப்பட்டுள்ளது. ஆனால் ஷி ஜின்போ மற்றும் பாய் பின் ஆகியோரின் கூற்றுப்படி டங்குட் எழுத்துமுறைகள் அநேகமாக சீன பெயரான ஜிங்ஷான் கோயிலைக் குறிக்கிறது. அதாவது "நன்மையை ஊக்குவிக்கும் கோயில்" எனத் தெரிகிறது. இந்த பெயரின் ஒரு கோயில் யுவான் வம்சத்தின் போது பாடிங்கில் நிறுவப்பட்டதாக பதிவு செய்யப்பட்டுள்ளது. மேலும் கோயிலுடன் தொடர்புடைய துறவிகளின் பெயர் திபெத்தியர்கள் என்பதால், இந்த கோயில் திபெத்திய இலாமாக்காளாக இருந்திருக்க வேண்டும். வெள்ளை திபெத்திய பாணியிலான தாகோபா முதலில் தாரணி தூண்களின் இடத்தில் அமைந்திருந்தது. ஜிஷி கோயிலை ஜிங்ஷன் கோயில் என்று அடையாளம் காண உதவுகிறது. தாங்குடு மக்கள் திபெத்திய பௌத்தப் பள்ளியைப் பின்பற்றும்போது, தாங்குடு துறவிகள் திபெத்திய இலாமக்கலாக வாழ்வது இயல்பானதாக இருந்திருக்கும்.
பின்னர், இரண்டு தூண்களும் பண்டைய பாடிங்கின் மையத்திலுள்ளா தாமரை குளத்திற்கு நகர்த்தப்பட்டன. 2013 கணக்குகளின்படி அவை பண்டைய தாமரை குளத்தின் பிரதான நுழைவாயிலுக்கு அருகிலுள்ள ஒரு முற்றத்தில், மற்ற வரலாற்று நினைவுச்சின்ன கல்வெட்டுகளுடன் நிற்கின்றன.
வெளி இணைப்புகள்
பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:Coordinates on Wikidata பகுப்பு:பௌத்த மந்திரங்கள்
தமிழ்நாடு விடுதலைப்படை
thumb|right|180px|தமிழ்நாடு விடுதலைப்படை கொடி தமிழ்நாடு விடுதலைப்படை என்பது இந்தியா மற்றும் இலங்கையில் தமிழருக்கு ஏற்பட்ட இனவேற்றுமைகளுக்கு எதிராக இந்திய அரசை எதிர்த்து ஆயுதம் ஏந்தி போராடிய போராட்ட அமைப்பு ஆகும். இதன் தலைமைத்தளபதியாக தமிழரசன் இருந்தார். இது தமிழர்களுக்காகதனித்தமிழ்த்தேசம் அமைக்க போராடிய தமிழ்த்தேசிய அமைப்பாகும். கி.பி. 1980களில் பல தமிழ்த்தேசிய அமைப்புகள் தமிழ்நாட்டில் தோன்றின. அதிலும் குறிப்பாக இந்திய அமைதி காக்கும் படை இலங்கைக்கு சென்று செய்த தமிழின படுகொலைக்கு எதிராக இந்த இயக்கங்கள் தீவிரமாக இயங்கிவந்தன. அதில் குறிப்பிடத்தகுந்தது இந்த தமிழ்நாடு விடுதலைப்படை. இந்த இயக்கம் சூலை 2, 2002 அன்று இந்திய அரசால் பொடா சட்டப்படி தடை செய்யப்பட்ட பயங்கரவாத இயக்கமாக அறிவிக்கப்பட்டது. இந்திய அரசால் 2002ல் பொடா சட்டப்படி தடை செய்யப்பட்ட பின்னர் இவ்வியக்கம் முற்றிலும் செயல்படாமல் போனது.
துவக்கமும் நோக்கமும்
தமிழ்த்தேசியத்தந்தை பெருஞ்சித்திரனார் முதல்முறையாக 70 தொடக்கத்தில் தமிழ்நாடு விடுதலைப்படை அறிவிப்பை வெளியிட அதனால் பள்ளி ஆசிரியரும், தமிழ்தேசிய சிந்தனையாளருமான கலியப்பெருமாள் ஈர்க்கப்பட்டார். நக்சல்பாரிகளுடன் தமிழ்த்தேசியம் தொடர்பான கருத்தாக்கத்தில் புலவர் கலியப்பெருமாளும் தமிழரசனும் அன்பழகன் சுந்தரமும் மாற்றுக்கருத்தை கொண்டிருந்தனர். நக்சல்பாரிகள் இந்திய மார்க்குசிய லெனினிய பொதுவுடைமை கட்சியுடன் (இபொக மாலெ) ஒருமித்த இந்தியாவின் கருத்தாக்கத்தில் உடன்பட்டனர். அதனால் கலியப்பெருமாள், தமிழரசன், சுந்தரம் போன்றோர் கொண்ட தனித்தமிழ்நாடு கொள்கையை இந்திய பொதுவுடைமை தலைமை நிராகரித்தது. இது நக்சல்பாரிகள் இயக்கம் தமிழ்நாடு தரப்பு இந்தியத்தரப்பு என அதிகாரப்பூர்வமாக இரண்டாக நக்சல் இயக்கம் பிரிவுபட வழிவகுத்தது. இதனால் தமிழ்நாடு தரப்பு சுந்தரம் தலைமையில் தமிழ்நாடு மார்க்சிய லெனினிய பொதுவுடைமை கட்சியையும் அதன் ஆயுதப்பிரிவாக தமிழரசன் தமிழ்நாடு விடுதலைப்படை படையணியையும் உருவாக்கினர்.
இந்த இயக்கத்தின் நோக்கம் தனித்தமிழ்நாடு கொள்கையாகவும் அதை அடைய ஆயுதப்போராட்டமே வழி என்பதாகவும் இருந்தது.
ஆரம்பகால செயல்பாடுகள்
1985ல் இருந்து 1987 வரை இந்த இயக்கம் சிறுசிறு குண்டுவெடிப்புகளிலும் சமூகத்தின் பகைவர்களாக அவர்கள் கருதும் நபர்களை கொலை செய்தும் வந்தார்கள். அவர்களுக்கான நிதியை பெருக்க இந்தியமயமாக்கப்பட்ட வங்கிகளை கொள்ளையடித்தனர். அப்படி ஒரு வங்கியை செப்டம்பர் 1, 1987 அன்று கொள்ளையடிக்கும் போது தமிழரசனும் அவருடைய இயக்கத்தினர் நால்வரும் காவல்துரையினர் பொதுமக்களின் வேடத்தில் இருந்து அடித்துக்கொன்றனர்.
தமிழரசன் கொலை செய்யப்பட்ட பிறகு லெனின் எனப்படும் தெய்வசிகாமணி தவிபவுக்கு தலைவரானார். இவரின் தலைமையில் இயக்கத்தின் செயல்பாடுகள் மேலும் தீவிரமடைந்தன. தவிபவின் கிளைகள் செயம்கொண்டம், அரியலூர், வல்லம், திருச்சி, தென்னார்காட்டு மாவட்டங்கள் என விரியத்தொடங்கின. மார்ச்சு 29 1994 அன்று லெனின் என்கிற தெய்வசிகாமணி தென்னார்காட்டின் முத்தாண்டிகுப்பம் காவல்நிலையத்தை வெடி வைத்து தகர்க்க முயன்ற போது கொல்லப்பட்டார். லெனின் தெய்வசிகாமணி மறைவுக்கு பின்னர் கூவாகம் இராமசாமியும் இளவரசனும் அதன் தலைவர்களாய் தேர்ந்தெடுக்கப்பட்டனர்.
வீரப்பனால் கன்னட நடிகர் 2000ஆம் ஆண்டில் கடத்தப்பட்ட போது மீண்டும் தவிப பற்றி அதிகம் செய்திகள் அடிபட்டது. இதிலிருந்து தவிப இயக்கதினருக்கும் வீரப்பன் கூட்டத்தாருக்கும் நெருங்கிய தொடர்பு ஏற்பட்டது. வீரப்பன் விடுவிக்கக்கோரிய சிறைக்கைதிகளில் 5 தவிப இயக்கத்தினர் இருந்தார்கள்.
தமிழரசன் தலைமையில்
தமிழரசன் தமிழ்நாடு பொதுவுடமைக் கட்சியின் நிறுவனர்களில் ஒருவர். அதன் பொதுச் செயலர் பொறுப்பிலிருந்தவர். அக்கட்சியின் ஆயுதப்பிரிவாக 'தமிழ்நாடு விடுதலைப் படை'யை நிறுவியவர். இந்தியாவிலிருந்து தமிழ்நாடு 'அரசியல் விடுதலை' பெற வேண்டும் எனும் கருத்தியலை மார்க்சிய இலெனினிய சிந்தனையோட்டத்தின் வழியே முன்வைத்தவர் என்ற வகையிலும் அதற்கான போராட்டத்தில் நடைமுறைத் தீவிரம் மிக்கவர் என்ற வகையிலும் தமிழ்நாட்டு வரலாற்றில் இவர் குறிப்பிடத்தகுந்தவராவார். தமிழரசன் மதகளிர் மாணிக்கம் என்ற கிராமத்தைச் சேர்ந்தவர். கோவை பொறியியல் கல்லூரியில் பொறியியல் படித்துக் கொண்டிருந்தார். அப்போது மேற்கு வங்கத்தில் நக்சல்பாரி கிராமத்தில் 1967-ல் விவசாய எழுச்சி உண்டானது. அதைத் தொடர்ந்து கல்லூரியைவிட்டு வெளியேறுவோம் கிராமங்களுக்குச் செல்வோம் என்று சாரு மஜும்தார் வேண்டுகோலை ஏற்று நாட்டின் பல பகுதிகளில் நக்சலைட் எனப்படும் இ.க.க.(மா.லெ) இயக்கத்தில் இளைஞர்கள் இணைந்தனர். தமிழரசனும் நக்சலைட் இயக்கத்தில் சேர படிப்பை பாதியில் நிறுத்திவிட்டு இயக்கத்தில் இணைந்தார். சாருமஜும்தாரின் கோட்பாட்டின்படி மக்களை வாட்டும் பணக்காரர்களையும், கந்துவட்டிக்காரர்களையும் அழித்தோழிப்பு செய்துவந்தார்.
மிசா காலகட்டத்தில் அரசியல் கைதியாக கைது செய்யப்பட்ட தமிழரசன் திருச்சி மத்திய சிறையில் அடைக்கப்பட்டார். அங்கு ஏற்கனவே அடைக்கப்பட்டிருந்த புலவர் கலியபெருமாள் போன்றோருடன் இணைந்து சிறையில் இருந்து தப்பிக்க முயன்று அனைவரும் பிடிப்பட்டனர். மிசாவுக்குப் பின் விடுதலை அடைந்தார். தேசிய இனவிடுதலைக் குறித்து இ.க.க.(மா.லெ) யுடன் கருத்து வேறுபாடு ஏற்பட்டு தமிழரசனும் அவரது தோழர்களும் தனியாக பிரிந்து தமிழ்த் தேசியத்துக்காக புது இயக்கம் கண்டனர். தமிழகத்துக்குக் காவிரியில் தண்ணீர் தர மறுக்கும் கர்நாடகத்தின் அணைகளைத் தகர்க்கவும் வேறு சில திட்டங்களுக்காகவும் தேவைப்பட்ட பணத்திற்கு அவர் படித்த பொன்பரப்பி ஊரில் உள்ளவங்கியில் கொள்ளையிட தமிழரசன் உள்ளிட்ட ஐந்து இளைஞர்கள் கொண்ட குழுவினர் திட்டமிட்டனர். இச்செய்தி தமிழக உளவுப்பிரிவினருக்கு கசிந்தது. குறிப்பிட்ட நாளில் தமிழரசனும் அவரது தோழர்களும் வங்கிக்குள் புகுந்து பணத்தைக் கைப்பற்றி வங்கியைவிட்டு வெளியே வந்தனர். இதை எதிர்பார்த்த காவல் துறையினர் சாதாதண உடையில் பொதுமக்களுடன் கலந்து தமிழரசன் குழுவினரைச் சுற்றிவளைத்து அடித்தனர். கையில் ஏ.கே.47 துப்பாக்கி வைத்திருந்த நிலையில் தமிழரசனும் அவரின் தோழர்களும் பொது மக்கள் தான் தங்களை அடிக்கிறார்கள் என நினைத்ததால் தங்களை அடித்தவர்களைச் சுட அதைப் பயன்படுத்தாமல் இறந்தனர்.
மற்ற தலைமைகள்
தமிழரசன் மறைவுக்குப்பின் தெய்வசிகாமணி எனப்படும் லெனின் தவிப தலைவரானார். இவர் காலத்தில் தவிபவின் நடவடிக்கைகள் மேலும் வேகம் கொண்டன. அதன் கிளைகள் செயங்கொண்டான், அரியலூர், வல்லம், திருச்சி, தென்னார்காடென பெருகின. இவரின் தலைமையில் தவிப காவல்நிலையங்களையும் ஆயுதங்களையும் கொள்ளையடிக்க தொடங்கினர். மார்ச்சு 29 1994 அன்று முத்தாண்டிக்குப்பத்தில் இருந்த காவல்நிலையத்தை வெடிவைத்து தகர்க்கும் முயற்சியின் போது தெய்வசிகாமணி கொல்லப்பட்டார். அதன்பிறகு கூவாகம் இராமசாமியும் இளவரசனும் மாறனும் இப்படைக்கு தலைமை தாங்கினர்.
கட்டுப்பாட்டில் இருந்த நிலப்பரப்புகள்
தவிப ஒரு காலத்தில் கடலூர், சிதம்பரம், பெரம்பலூர் பகுதிகளில் இயங்கிவந்தனர். இந்த பகுதிகளில் மட்டும் 30,000 ஏக்கர் பரப்பளவு கொண்ட முந்திரிகாடுகளை தங்கள் வசம் வைத்திருந்தனர். தவிபவில் உள்முரண்கள் அதிகமாகி அதனால் நடந்த சண்டையில் கூவாகம் இராமசாமி உட்பட 12 தவிப நபர்கள் கொல்லப்பட்டனர். கூவாகம் இராமசாமி கொலை தொடர்பாக இளவரசனும் கைது செய்யப்பட்டார். இந்த சண்டை முடிந்ததன் பிறகு மாறன் தவிபவின் பல நபர்களை நேரில் சந்தித்து தன் பக்கம் சேர்த்துக்கொண்டு தவிபவின் தலைவரானார். மாறன் தலைமையில் தவிப கிளைகள் பெரம்பலூர், கடலூர், தனவூர், கிழக்கு செங்கற்பட்டு, திண்டுக்கல், கோவை, நீலகிரி, திருச்சி, விழுப்புரம், நாகை, சென்னை, தர்மபுரி, தூத்துக்குடி என பரவி இருந்தன.
மற்ற ஆயுதக்குழுக்களுடனான தொடர்பு
தமிழ்நாடு விடுதலைப்படை தமிழ்த்தேசிய மீட்புப்படை, தமிழீழ விடுதலைப் புலிகள், வீரப்பன் குழுவினர் போன்ற ஆயுதக்குழுக்களோடு நெருங்கிய தொடர்பினை கொண்டிருந்தனர்.
புலிகளுடன்
தமிழ்நாடு விடுதலைப்படை இயக்கத்தினர் தமிழீழ விடுதலைப் புலிகள் இயக்கத்துடன் நெருங்கிய தொடர்பு வைத்திருந்தனர். புலிகள் தங்கள் இயக்கத்துக்கு ஆபத்துக்கால சரணாலயமாக தமிழ்நாட்டையே கொண்டிருந்தனர். புலிகள் இயக்கத்தவர்கள் ஆபத்துக்காலங்களில் தமிழ்நாட்டில் தஞ்சம் புக தமிழ்நாடு விடுதலைப்படை போன்ற ஆயுதக்குழுக்களே உதவி செய்தன. ஆனால் இராசீவு காந்தி படுகொலைக்கு பின்னர் புலிகள் தமிழ்நாட்டுக்கு வருவதற்கு தடை விதிக்கப்பட்டது.
வீரப்பனாருடன்
தமிழ்நாடு விடுதலைப்படைக்கு நெருக்கமாக இருந்த மற்றொரு ஆயுதக்குழு வீரப்பன் படையினர் ஆகும். தவிப இயக்கத்தின் தலைவர்களில் ஒருவரான மாறன் தமிழ்நாடு கர்நாடக காவல்துறையால் தேடப்பட்ட போது மாறன் வீரப்பன் பாதுகாப்பில் ஒளிந்திருந்ததாகவும் கருதப்படுகிறது. வீரப்பனும் தவிபவும் கர்நாடக அரசை பொது எதிரியாக கருதினர். கர்நாடக தமிழக நீர் பங்கீட்டு சிக்கல்களில் கர்நாடக அரசு காவிரி ஆற்றுநீரை தமிழகத்துக்கு தராததும் கர்நாடக மாநிலத்திலுள்ள தமிழர்கள் தாக்கப்பட்டதும் தவிபவும் வீரப்பனும் கர்நாடக அரசை பகைப்பதற்கு பொதுக்காரணங்களாக இருந்தன. வீரப்பனின் தம்பி அர்சுனன் கர்நாடக அரசால் கொல்லப்பட்டதும் மற்றொரு காரணமாய் வீரப்பன் குழுவினருக்கு இருந்தது.
வழிபட்டவர்கள்
தமிழ்நாடு விடுதலைப்படை பல இயக்கங்களுக்கு முன்னோடியாக விளங்கியது. அவற்றுள் தமிழ்நாடு விடுதலைக்கழகம், விவசாயிகள் உற்பத்தியாளர் சங்கம், தமிழ்த்தேசிய பெண்கள் விடுதலை இயக்கம், உரிமை கோருவோர் ஒருங்கமைப்பு, தமிழ்நாடு இளைஞர் பேரவை, தமிழக ஒடுக்கப்பட்டோர் விடுதலை இயக்கம் போன்றவை குறிப்பிடத்தக்கவை.
வெளி இணைப்புகளும் உசாத்துணைகள்
பகுப்பு:தமிழ்த் தேசியர்கள் பகுப்பு:தமிழீழம் தொடர்பான தமிழக அமைப்புகள் பகுப்பு:தமிழ்நாட்டு வரலாறு (1947- தற்போதுவரை)
உயிரியல் அமைப்புமுறை
கிளைகள் மற்றும் பயன்பாடுகள்
link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Phylogenetics.svg|thumb|400x400px|மரபுவழி சார் மற்றும் ஒலிப்பு முறை (பண்புகள் அடிப்படையிலான) கருத்துகளின் ஒப்பீடு உயிரியல் அமைப்புமுறை ஆய்வில், ஆராய்ச்சியாளர்கள் வெவ்வேறு கிளைகளைப் பயன்படுத்தி வேறுபட்ட உயிரினங்களுக்கு இடையிலான உறவுகளை புரிந்துகொள்ள முடிகிறது. இந்த கிளைகள் தற்காலப் பயன்பாடுகளை தீர்மானிக்கவும் மற்றும் நவீனகால அமைப்புமுறைகளின் பயன்பாடுகளையும் கூறுகிறது.
உயிரியல் அமைப்புமுறை மூன்று குறிப்பிட்ட கிளைகளைப் பயன்படுத்தி உயிரினங்களை வகைப்படுத்துகிறது. எண் முறைமை, அல்லது உயிரளவை, உயிரியல் புள்ளிவிவரங்கள், விலங்குகளை அடையாளம் காணவும் வகைப்படுத்தவும் பயன்படுத்தப்படுகிறது.
உயிர்வேதியியல் அமைப்புமுறையானது விலங்குகளை வகைப்படுத்தவும் அவற்றை அடையாளம் காணவும் பயன்படுகிறது.இது ஒரு செலின் உயிருள்ள பகுதிகளான,. அதாவது உட்கரு, செல் நுண்ணுறுப்புகள் மற்றும் சைட்டோபிளாசம் போன்றவற்றவற்றை பகுத்தாய பயன்படுகிறது. சோதனை அமைப்புமுறையானது ஒரு இனத்தை உள்ளடக்கிய பரிணாம அலகுகளின் அடிப்படையில் விலங்குகளை அடையாளம் கண்டு வகைப்படுத்துவதோடல்லாமல் அவற்றின் பாிமாண வளர்ச்சியின் முக்கியத்துவத்தையும் உள்ளடக்கியது. பிறழ்வுகள், மரபணு வேறுபாடு மற்றும் கலப்பினமாக்கல் போன்ற காரணிகள் அனைத்தும் பரிணாம அலகுகளாகக் கருதப்படுகின்றன.
குறிப்பிட்ட கிளைகளுடன், ஆராய்ச்சியாளர்கள் பயன்பாடுகளையும் தீர்மானிக்க முடிகிறது மேலும் நவீனகால முறைகளின் பயன்பாடுகளையும் .தீர்மானிக்கப் பயன்பாடுகிறது. அப்பயன்பாடுகள் கீழே கொடுக்கப்பட்டுள்ளவை அடங்கும்::
வரிசைப்படுத்துதலில் வரையறை மற்றும் தொடர்பு
சான் லிண்ட்லி 1830 ஆம் ஆண்டில் அமைப்புமுறை குறித்த ஆரம்ப வரையறையை வழங்கினார், இருப்பினும் அவர் "சிஸ்டமேடிக்ஸ்" என்ற வார்த்தையைப் பயன்படுத்துவதை விட "முறையான தாவரவியல்" பற்றி எழுதினார்.
(அ) உயிரினங்களுக்கான அறிவியல் பெயர்களை வழங்குகிறது,
(ஆ) அவற்றை விவரிக்கிறது,
(ஈ) உயிரினங்களுக்கான வகைப்பாடுகளை வழங்குகிறது, அவற்றின் அடையாளத்திற்கான மறைதிறவுக் குறிப்புகள் மற்றும் அவற்றின்
விநியோகங்களின் தரவுகளை வழங்குகிறது,
(உ) அவற்றிற்கான சுற்றுச்சூழல் தகவமைப்புகளையும் கருத்தில் கொள்கிறது.
வகைபிரித்தல், முறையான உயிரியல், அமைப்புமுறை, உயிரியல் அமைப்புமுறை, அறிவியல் வகைப்பாடு, உயிரியல் வகைப்பாடு, மரபுவழிசாா் அமைப்பு, இந்த வார்த்தைகள் அனைத்தும்வரலாற்றில் பல்வேறு காலங்களில், ஒன்றுடன் ஒன்று, தொடர்புடைய அர்த்தங்களைக் கொண்டுள்ளன. இருப்பினும், நவீன பயன்பாட்டில், அவை அனைத்தும் ஒன்றுக்கொன்று ஒத்ததாக கருதப்படுகிறது.
.எடுத்துக்காட்டாக, 1987 ஆம் ஆண்டின் வெப்ச்டரின் 9 வது புதிய கல்லூரி அகராதி "வகைப்பாடு", "வகைபிரித்தல்" மற்றும் "சிஸ்டமேடிக்ஸ்" ஆகியவற்றை ஒத்ததாகக் கருதுகிறது. இந்த படைப்பின் படி, இந்த சொற்கள் 1790 இல் தோன்றின, சி. 1828, மற்றும் முறையே 1888 கூறப்படுகிறது.